জেলা সফরে মুখ্যমন্ত্রী

ওয়েব ডেস্ক: ২০২৬ সালে বিধানসভা নির্বাচন (Bidhansabha Election)। তাঁর আগে এখন থেকেই উত্তপ্ত রাজ্য রাজনীতি। ইতিমধ্যেই শুরু হয়েছে তোড়জোড়। আর এবার জেলা সফরে নামছেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। সরকারি সূত্রে খবর, আগামী সোমবার শালবনি যাচ্ছেন মুখ্যমন্ত্রী মমতা বন্দ্যোপাধ্যায়। কিন্তু কেন? জানা যাচ্ছে, বেশ কিছু সরকারি প্রকল্পের শিলান্যাস করবেন তিনি।

২১ এপ্রিল অর্থাৎ সোমবার কলকাতা থেকে মেদিনীপুরের উদ্দেশে রওনা দেবেন মুখ্যমন্ত্রী। সেদিন রাতে সেখানে পৌঁছে সার্কিট হাউসে রাত কাটাবেন মুখ্যমন্ত্রী। তারপর মঙ্গলবার অর্থাৎ ২২ এপ্রিল মঙ্গলবার যোগ দেবেন দমকল–সহ বিভিন্ন সরকারি প্রকল্পের উদ্বোধনী অনুষ্ঠানে। জিন্দাল গোষ্ঠীর তাপবিদ্যুৎ প্রকল্পের শিলান্যাস করবেন এদিন তিনি।

আরও পড়ুন:সাফল্য ভারতীয় সেনার, সিয়াচেনে ইউনিফর্ম লঞ্চিং প্যাড ইনস্টলের কাজ শুরু ভারতের

উল্লেখ্য, কদিন আগেই কলকাতায় হয়ে যায় বিশ্ববাংলা বাণিজ্য সম্মেলন। সেখান থেকেই মুখ্যমন্ত্রী জিন্দাল গোষ্ঠীর তাপবিদ্যুৎ প্রকল্পের জন্য বিনিয়োগের কথা ঘোষণা করেছিলেন। এই গোষ্ঠী পশ্চিম মেদিনীপুরের শালবনিতে ৮০০ মেগা ওয়াটি বিদ্যুৎ উৎপাদন কেন্দ্র তৈরি করতে চলেছে। আর সেই তাপবিদ্যুৎ কেন্দ্রের জন্য ১৬ হাজার কোটি টাকা বিনিয়োগ করা হয় সরকারের পক্ষ থেকে। সেই কেন্দ্রের শিলান্যাস করবেন মুখ্যমন্ত্রী মঙ্গলবার।

দেখুন অন্য খবর