শিক্ষকহীন স্কুলে ছাত্র-ছাত্রীদের নিয়ে সরস্বতী পুজোয় মাতলেন গ্রামের মানুষ

পশ্চিম মেদিনীপুর: পশ্চিম মেদিনীপুর জেলার চন্দ্রকোনা ১ নম্বর ব্লকের নিশ্চিন্তপুরে ২০০০ সালের একজন সহায়িকা এবং একজন শিক্ষকের নেতৃত্বে শুরু হয় এই স্কুল। বর্তমানে এই স্কুলের ছাত্র সংখ্যা ২৫। ২০০০ সালে যেমন দুজন শিক্ষককে নিয়ে স্কুল শুরু হয়, এখনও পরিস্থিতি একই। দু বছর আগে স্কুলের একজন শিক্ষক অবসর নেন, তারপর স্কুলে ছিলেন একমাত্র শিক্ষক তরুণ পাল। জানা যাচ্ছে, তিনিও কিছুদিন আগে অবসর নেন। যার জেরে স্কুলের বর্তমান অবস্থা ‘শিক্ষকহীন’। তবে স্কুল শিক্ষকহীন হলেও স্কুলের ছাত্র ছাত্রীরা মেতেছেন বাণী বন্দনায়। তবে বাণী বন্দনায় স্কুলের ছাত্র ছাত্রীরা গ্রামের মানুষজনের সাথে মাতলেও সকলেরই মুখ ভার।

আরও পড়ুন: বাঘাযতীন কাণ্ড: হরিয়ানা থেকে গ্রেফতার ইঞ্জিনিয়ারিং সংস্থার কর্ণধার

এদিন সরস্বতী পুজোর দিন স্কুলে উপস্থিত হন অবসরপ্রাপ্ত শিক্ষক তরুণ পাল। সকলেই বলছেন স্কুলের সমস্ত পরিকাঠামো থাকলেই নেই শিক্ষক, তাই সরস্বতী পুজোর পরেই স্কুলের ছাত্রদের ভবিষ্যৎ কি হবে। এই ছাত্ররা যাবে কোথায়, উত্তর নেই কারো কাছে। একেবারে প্রত্যন্ত গ্রামের এই স্কুলটি, এই গ্রাম থেকে বেশ কয়েক কিলোমিটার দূরে অন্যান্য স্কুল, তাই ছোট্ট স্কুল পড়ুয়াদের ভবিষ্যৎ নিয়ে দুশ্চিন্তায় সকলেই। সকলেই চাইছেন এই স্কুলে দ্রুততার সহিত শিক্ষক নিয়োগ করা হোক।

তবে এ বিষয়ে চন্দ্রকোনা এক নম্বর ব্লকের বিডিও কৃষ্ণেন্দু বিশ্বাসের সাথে আমরা যোগাযোগ করলে তিনি জানিয়েছেন শিক্ষক নিয়োগ করা সম্ভব নয়, সম্ভবত ওই স্কুলের ছাত্র-ছাত্রীদের অন্যত্রে পাঠাতে হবে। এখন দেখার শেষমেশ এই স্কুলের ভবিষ্যৎ কি হয়।

দেখুন অন্য খবর